O Domingo prinzipió d'una traza que animo a muita chen a partizipar en a primera autibidat d'o diya, un pasabillas con a colla de mosica tradicional "Os Gaiters de Chaca". Ista colla ye bien conoixida en os roldes de luitas meyoambientals en a Chazetania, pues gosan participar en manifestazions en contra d'entibos. Mesmo en Artieda ya eban tañiu bellas begadas. Muita chen s'amano en o pasabillas y de nuebas remató tot lo mundo en a plaza d'o lugar esfrutando con ista colla. Tanimientres a organización paraba a zaguera autibidat d'o diya y d'o festibal que estió a Chenta Popular d'o domingo. De nuebas muitas mesas por a plaza, y mesmo en bellas carreras. Platos, mosica y muitas risas s'ascuitaban de contino.